Sam Dunn Jeg er i Sør-Amerika for å møte Iron Maiden, et av mine favorittband.
Og et av planetens mest populære band.
Iron Maiden har sine røtter i bevegelsen "New Wave of British Heavy Metal", -
- en eksplosjon av band i England tidlig på 80-tallet.
Det jeg ikke har forstått, er hva denne nye bølgen besto i, -
- og hvordan den bidro til metal-musikkens utvikling.
Norske tekster: Kai Skagestein
Hvorfor trekker Maiden fulle stadioner? Da de ga ut sin første plate i 1980, -
- ble de sett på som ledende i New Wave of British Heavy Metal, eller "NWOBHM".
Maiden ble dannet på midten av 70-tallet, og det jeg vil vite, -
- er hvordan det musikalske klimaet i England var da.
Hvorfor tok det slik tid før dere ga ut det første albumet?
Steve Harris Det skyldtes vel det som hendte, eller ikke hendte, på den tiden.
Vi var der før punken i 1977. Da punkbandene fikk spillejobber, -
- fikk ikke ting som var mer mainstream, oppmerksomhet. Det var vanskelig.
Vi var på en konsert i Vest-London, og folk hoppet rundt og spyttet på bandet.
Vi avskydde hele greia.
- Punken kan få æren for ... - Den får ikke æren for noen ting.
- Kom an, Steve. - Nei, vi avskydde det.
I 1977 eksploderte punken i England. Og dronningen hadde 25-årsjubileum.
På ren trass leide Sex Pistols en båt og spilte på Themsen.
Jeg er interessert i punken fordi det sies mye om fiendtligheten -
- mellom metal og punk sent på 70-tallet.
Jeg prøver å forstå hvordan forholdet mellom disse to sjangerne var.
Hva var forskjellen på metal og punk mot slutten av 70-tallet?
Rat Scabies Metal hadde ... sine metal-riff.
Vi var mer rock'n'roll-tradisjonelle med tanke på det vi spilte.
Vi hadde vel et større slektskap med Stooges og MC5.
Men forskjellene gikk egentlig bare på volumet.
Hvorfor gikk du mer i retning av punk enn metal?
Det var min generasjon og noe jeg ønsket å gjøre.
Og vi spilte ikke like godt som dem. Var vi heldige, låt det som en sang.
Var det rolig eller konfliktfylt mellom punkere og metal-fans?
De var som to glefsende hunder i et bur, som tok mål av hverandre ...
Men man ble vant til hverandre etter hvert. "De stinker ikke så ille."
John Tucker Da det tok av på 70-tallet, handlet det mye om "dem eller oss".
Man prøvde ikke å omgås. Møttes man, kunne det bli bråk.
Jeg fikk flasker kastet etter meg fordi jeg gikk i dongeri.
- Som rocker, hva følte du for punken? - Jeg avskydde den.
Dennis Stratton Jeg ser ingen glede i å spytte på folk. Det ødela for skikkelig musikk.
Metal-musikere hadde en annen musikalsk filosofi enn punkerne.
NWOBHM kom etter punken, så delte alle metal-fans det synspunktet.
Jeg møtte Brian Tatler, gitarist i NWOBHM-bandet Diamond Head, -
- for å få vite mer om hva heavy metal-folk mente om punken.
Brian Tatler Jeg likte punk. Den var viktig for miljøet.
Vi ble kvitt masse daukjøtt. Prog-bandene var ute av kontroll.
Band som Yes lagde dobbelt- og trippelalbum.
Bandene spilte bare på steder som Wembley. De var som en slags guder.
Man kunne se punkband på klubber, og de hadde en egen energi.
Punken viste tusenvis av ungdommer at man kunne lage egen musikk.
Heller det enn å ha Deep Purple som målestokk, som noe å leve opp til.
Jeg kunne spille som Steve Jones i Sex Pistols.
Jess Cox Det appellerte til ungdom. De vil ha støy og energi.
De vil ha det som er in. Og det var in på den tiden.
Hvorfor var mediene og plateselskapene så forelsket i punken?
De vil ha det neste store som drar inn penger.
Så når noe skjer, og Sex Pistols slo til med det tv-intervjuet, -
- tenker alle at de vil ha det, og de vil ha det nå.
The Vapors: "Turning Japanese".
Folk sier ofte at punkeksplosjonen var kortlivet. Er det rimelig å si det?
Punken døde da den ble mainstream. Folk klippet håret og kjøpte skinnjakke.
De konsentrerte seg for mye om å lykkes.
"Slik gjør man med mainstream popband. Vi må gjøre det samme med våre band."
Mark Gregory Disse tidligere "anarkistene" solgte masse plater for de store selskapene.
Etter punken kom indie- og new romantics-bevegelsene.
Det tok på en måte slutt der. "Hva kan vi nå gjøre som vil rocke?"
Sent på 70-tallet var punken mainstream og ingen trassig undergrunnsbevegelse.
Når punkens autentisitet var svekket, hvordan ville NWOBHM starte?
SØR-ENGLAND
En legende sier at sjangeren stammer fra utestedet The Bandwagon, -
- der hardrock-entusiasten Neal Kay sparket i gang NWOBHM-bevegelsen.
Hvordan var situasjonen da? Jeg tenker på rundt 78/79.
Det var punk eller ingenting. Og rocke- bandene har ingen steder å gjøre av seg.
Det var ingen som var villige til å gi dem ut, og det begynte å irriterte meg.
Da jeg jobbet på klubbene, drømte jeg om et sted -
- der man kunne se konserter og oppleve rock.
Man kunne snu alt 180 grader rundt -
- og kaste ut alle med skjorte og slips og bare godta jeans og T-skjorte.
Jeg hadde et enormt lydanlegg. Ikke et diskoanlegg, -
- men et PA-anlegg for band. Det kunne blåse ut vinduer.
Til slutt forsto jeg at jeg hadde dyrket fram en kultur for rockegærninger.
Jeg ringte stadig Sounds, datidens store metal-avis.
Jeg sa til Geoff Barton at hvis han kom, ville han ikke bli skuffet.
"Jeg skal vise deg noe du ikke har sett før."
Geoff Barton Tanken på en rockeklubb der langhårete typer -
- kunne slå seg løs til artister som Ted Nugent, -
- var i grunnen utenkelig rundt 1978/79.
Resultatet var forbausende. Han skrev en tosiders artikkel om oss i Sounds.
Geoff kom til meg og spurte om jeg ville lage heavy metal-lista i avisa.
Han spilte ikke bare Rush og Judas Priest.
Han tok sjansen og spilte nye ting, som Praying Mantis og Iron Maiden.
Steve Harris Vi lagde et bånd og tok det med til Neal Kay for å prøve å få en spillejobb.
For vi visste at det var et bra sted med hardcore-fans.
Steve sa til meg: "Hør på det. Liker du det, så ringer du oss."
- Og da du hørte på det ... - Jeg ble ellevill.
Låtene fra båndet kom på spillelista hans.
Låtene våre begynte å klatre på lista, og "Prowler" ble til slutt nummer én.
Jeg og Paul gikk dit for å se hva som skjedde når en av låtene våre ble spilt.
Vi sto ved baren og fulgte med. Folk ble som gale når Maiden ble spilt.
Maiden-båndet var imponerende. Det var et band som ventet på å slå til.
Å overbevise plateselskapene var noe annet.
Man tok jo sikte på en platekontrakt. Man hadde hørt om EMI og CBS.
Med punken dukket det opp nye, uavhengige selskaper.
Man fant ut at man kunne lage en plate selv og finne en distributør.
Man kunne selge platene selv eller til nisjebutikker.
Vi ga ut "The Soundhouse Tapes". Punkeband ga ut sine plater.
Steve skrev og lagde logo, og jeg døpte selskapet Rock Hard Records.
En ren kopi av Stiff Records. "If it ain't Stiff it ain't worth a fuck."
Vi sa: "If it ain't Rock Hard ..." Så vi stjal fra punken, ja.
Punken skapte gjør det selv-holdningen. Var dere inspirert av ...
Vi var ikke inspirert. Vi ville ikke ha noe med punken å gjøre.
I hvilken grad sprang bandets sound ut fra punktradisjonen?
Kim McAuliffe En del av punkmaterialet er ganske svakt.
Heavy metal er mektigere. De gjorde punkgreia til heavy metal.
Ungdom på den tiden kunne si at de likte rock og metal.
Men punken gikk plutselig fire ganger fortere.
Vi elsket Sex Pistols. Førstealbumet påvirket oss.
Bill Byford Vi beholdt alt det som var bra.
Punken, progrocken, Black Sabbath, Led Zeppelin, det rifforienterte ...
Alt ble blandet sammen, og fram kom New Wave of British Heavy Metal.
Med punkens tempo og tyngden til klassisk metal -
- ga NWOBHM rockemusikken en helt ny sound.
Bevegelsen bygde seg opp i London.
Hvordan ble den kjent som New Wave of British Heavy Metal?
Sjefen for Music Machine spurte meg:
"Hva sier du til å arrangere en konsert med tre band hver uke?"
For en sjanse.
Jeg kunne vise musikkindustrien i London nye band.
Geoff Barton skulle anmelde tre band: Iron Maiden, Angel Witch og Samson.
Det skulle bli en tosiders artikkel.
Alan Lewis, redaktøren, la til: "The New Wave Of British Heavy Metal."
Husker du hva du tenkte da du hørte det begrepet?
Enda flere puddelrockere med trange bukser og Les Paul-gitarer.
Plutselig fantes det en mengde band.
Ingen kjente til hverandre før Sounds samlet trådene.
Vi sendte en kassett med fire låter til Sounds, og den havnet på Bartons liste.
Man sendte den av sted, og der kom det: Geoff Barton likte den. Kult.
I 79/80 var punkbandene forsvunnet og byttet ut med heavybandene.
Fra Gary Moore via Tygers til Raven.
Folk var lei av bare å ha punken.
Ikke alle ønsket å ha høyt hår og piratlook.
Det var det logiske neste steget for band som Deep Purple.
Alle lurte på hva det neste ble. Nå visste vi svaret.
På slutten av 70-tallet var NWOBHM en livfull undergrunnsbevegelse.
Den spredde seg over hele England, men ble oversett av de store selskapene.
Alt forandret seg i 1980 da Iron Maiden ga ut debutplata "Iron Maiden".
Hvorfor ville EMI skrive kontrakt?
Så de noe i bandet? Presset du på?
De så én ting: fullstappede konsertsaler.
De kom til Soundhouse, men slapp så vidt inn.
De så ikke skikkelig, men ville skrive kontrakt før noen andre gjorde det.
Det var fullt av folk med Iron Maiden-trøyer.
Ashley Goodall Jeg husker at jeg så Ozzy Osbourne der.
Han virket litt sliten, men han tenkte tydeligvis at her er en ny generasjon.
Hva gjorde dere annerledes -
- sammenlignet med f.eks. Sabbath og Zeppelin?
Vi var mer aggressive og spilte fortere. Gitarkor og melodier var ikke så viktig.
Vi dropper prog-greiene også. Vi hadde en mer aggressiv holdning.
Det var forfriskende og nytt. Det var det jeg ønsket.
Dette var det vi hadde ventet på hele punkperioden.
Det var dette som Judas Priest og AC/DC hadde forberedt oss på.
Og så kom det ... bang. Det var et enormt bra album.
Et viktig element var bildet av Eddie. Hvorfor ble det så viktig?
Det var tydelig at vi ikke fikk bandet til å virke fryktinngytende på foto.
Maiden er ikke noe kult band. De er ikke skremmende. Det handlet om musikk.
Vi trengte noe à la det Roger Dean gjorde med Yes. Det handlet om en look.
Jeg ønsket heller en enkelt figur.
Eddie the Head er en hodeskalle på en planke. Det kom røyk ut av munnen.
Rob ville kalle den John. Eller Jim eller Bob eller noe sånt.
Vi satt der, og vi sa: "Han heter Eddie!"
"Hvorfor?" "Fordi han er et hode."
Fansen som bladde gjennom plater, ville tenke: "Hva fanken er dette?"
På baksiden var det livebilder. Mange kjøpte plata uten å vite hva det var, -
- bare pga. coveret. Det gjorde inntrykk.
- Han virket litt punka, med piggsveisen. - Ikke prøv deg.
Det var vel den første virkelig store plata innen denne nye sounden.
Litt som det første Sabbath- eller Zeppelin-albumet.
Mange fans pustet nok lettet ut.
Er det noen her som har albumet vårt?
Fint. Denne låta heter "Running Free".
Reading-festivalen i 1980 var et viktig steg framover for dere.
Det var en fantastisk festival. Jeg var der i 73 og så Genesis og andre band.
Det var utrolig å spille der, og mottakelsen var fantastisk.
Det var fantastisk. Det var et steg opp å spille for 30 000.
Hvilken betydning hadde det for NWOBHM å vise seg fram i Reading?
Det var en masse mennesker som var der for å se Whitesnake og UFO.
De kunne se nye band, men var ikke altfor interessert i dem.
De tenkte at det var ganske bra. Tygers of Pan Tang gjorde det bra.
Iron Maiden slo ekstremt godt an. Def Leppard mislyktes -
- fordi man mente at de hadde solgt seg.
Det ble skrevet at de hadde solgt seg, og de fikk en fryktelig mottakelse.
2-litersflasker med urin ble kastet på scenen, og bandet ble dusjet.
Folk kastet masse ting. Det gikk fryktelig dårlig.
Def Leppards dårlige mottakelse på Reading-festivalen er beryktet, -
- og deres plass i NWOBHM har lenge vært en kilde til debatt.
Jeg møtte Def Leppards Joe Elliot for å høre hva som hendte i Reading, -
- og hvordan det påvirket karrieren.
Hvordan føltes det tilbakeslaget? Dere ble ikke godt mottatt i Reading.
Jeg er helt uenig i den Reading-greia.
Det bables om at det ikke gikk bra. Anmeldelsene sa at det ikke gikk bra.
Ungdom kaster ting når de er fulle. De tisser på flasker -
- og kaster dem mot scenen fordi det er gøy.
Det skjedde med oss og alle de andre. Det så jeg.
Én fyr skrev om det, og så ble det sannheten. Det er bare tull.
På grunn av låta "Hello America" mente folk at vi var beregnende.
Vi var ikke så smarte. Det var visjonen til en som jobbet på fabrikk -
- og stirret i veggen. Jeg skrev teksten i 1977, og jeg hadde ikke engang pass.
Husker du hva du tenkte første gangen du hørte om NWOBHM?
Vi prøvde desperat ikke å bli en del av det.
Hardrock spenner over mye, fra Van Halen til Kinks.
I første rekke er NWOBHM knyttet til det å være britisk.
Heavy metal-band ble sett på som dumme. Jeg ville ikke assosieres med det.
Jeg ville bli omtalt i samme åndedrag som Zeppelin, The Who, Kinks, Stones ...
Vi så at de hadde hatt verdensomspennende suksess.
Og det var vi ute etter.
På 80-tallet tok Def Leppard avstand fra NWOBHM -
- og siktet mot suksess i USA.
Hva ble neste steg i NWOBHMs utvikling, nå som Leppard ikke var en del av den?
På 19. plass finner vi "Run for the Hills" med Iron Maiden.
Med "Number of the Beast" i 1982 ga Iron Maiden NWOBHM bred oppslutning.
Maidens nye sanger Bruce Dickinson gjorde bevegelsen svært populær.
Jeg spurte Bruce hvorfor han ble med i Maiden, og hva hans vokal hadde å si.
I 1981 spilte du på Reading-festivalen med Samson, og Steve og Rod var der.
- De var der for å se meg. - Hvorfor var det et viktig øyeblikk?
Det var da jeg fikk jobben. Jeg måtte vente 3 md. til de hadde sparket Paul.
I mellomtiden sang jeg, og de hadde vanskeligheter.
De hadde vært utro, og ventet på rett øyeblikk. Det er fælt å si det, men sant.
Pauls stemme passet det første albumet, men skulle bandet slå gjennom i USA, -
- trengte de en sanger av Ronnie James Dios eller Robert Plants kaliber.
Karer med bredt stemmeregister.
Hører man på heavyband eller f.eks. David Coverdale, må vokalisten høyt.
Paul hadde guttural stemme, og den hadde en unik sjarm.
Hvor høyt han kunne nå ... var et åpent spørsmål.
Steve stilte spørsmål ved det. Han ønsket vokal med større register.
Bruces stemmeregister var annerledes enn Pauls.
Så vi kunne utfordre ham mye mer. Og det gjorde vi.
Var det slik at NWOBHM nådde et slags høydepunkt?
Høydepunktet var kanskje da Iron Maiden ga ut "Number of the Beast".
Albumet toppet listene, bandet var på "Top of the Pops".
Det er litt mainstream. Og de ble spilt på Radio 1, noe de fleste streber etter.
Gary Holt Man kan høre tusenvis av band, men ingen av dem framstår som magiske.
Første gang jeg hørte Maiden, var det som å høre musikk for første gang.
Scott Ian Steve Harris' høyrehånd. Det er heavy metalens vesen.
Steve Harris er metal. Når jeg ser Steve Harris, får jeg lyst til gå berserk.
Et klassisk metalband for en ny generasjon.
Man kan alltid måle et bands suksess ut fra lysshowet deres.
"Number of the Beast" solgte 14 mill. verden over -
- og befestet Iron Maidens rolle som frontfigur for NWOBHM.
I kjølvannet av Maidens suksess kom en mengde nye band fra England og Europa.
En unik ting som karakteriserte NWOBHM, -
- var at fansen nå anså seg selv som en metalstamme.
Det var en av de store forskjellene på oss og punken.
Man så seg ut 2-3 band, og de var "ens egne" band.
De var bandene man fulgte. Og man gikk i deres farger.
John Gallagher Emblemene til favorittbandene var sydd på dongerijakka.
Man måtte lære seg å sy. Alle metalfans var dyktige med nål og tråd.
Jess Cox Vi gikk ikke i sølvkapper og spilte trommer i enorme skjell.
Vi gikk i dongeri og skinn. Og elastan, dessverre.
For første gang kunne vi hytte med neven og være stolte -
- over å gå i dongeri og skinn. Vi feiret heavy metal.
Heavy metal ble nesten moteriktig.
NWOBHM hadde en etablert fanskare, -
- og mange av de eldre hardrockerne ble nå inspirert -
- til å skape noe av sitt livs beste musikk.
Hvorfor fikk de ny inspirasjon av NWOBHM?
Man blir gira, fighterinstinktet vekkes, man spiller hardere.
Rob Halford Man blir lettet, man er på en måte ikke alene.
Man har flere band - Maiden, Motörhead. Man blir inspirert og påvirket -
- med tanke på hvor veien videre går som heavy metal-band.
Ble de eldre bandene inspirert?
Av de nyere bandene? Det er mulig.
Vi var inspirert av Judas Priest. Men de lyttet kanskje til nye band -
- og prøvde ut ting. Det går fort, ungdom liker det.
Judas Priest turnerte med Iron Maiden som oppvarmingsband.
Så det er mulig at man så hverandre an, så hva som skjedde.
Bandene som vi skulle feie av banen, Priest og UFO og andre, -
- ble faktisk større enn noensinne takket være oss.
Gary Moore var på scenen med oss. Han ville bli sett med de nye.
Tidlig på 80-tallet kom flere av de etablerte bandene med sine beste album.
Whitesnakes "Ready an' Willing", AC/DCs "Back in Black".
Bandene fikk flere fans fordi flere folk kjøpte plater takket være NWOBHM.
Samtidig satset bandene hardere.
Det er rimelig å si at NWOBHM, -
- inkludert Priest, en del av den gamle bølgen, fant sammen.
Det var det som detonerte det hele.
Bang! "Vi er her. Vi skal vokse. Dette blir verdensomspennende."
Når hardrock-legendene nå forente sine krefter med NWOBHM, -
- nådde bevegelsen toppen.
NWOBHM fikk konkurranse fra USA om lederskapet i heavy-sjangeren.
Hvordan tilpasset NWOBHM seg utviklingen på 80-tallet?
Da MTV kom, ble publikum presentert for en helt ny type heavy metal:
Glam metal. Den oppsto på LAs Sunset Strip -
- og førte til en endring i metalens look og stil.
Jeg lurer på hvordan glam-eksplosjonen påvirket NWOBHM.
Det var nytt og spennende på samme måte som NWOBHM noen år tidligere.
De snakker om rare og fantastiske steder der sola skinner.
Det er annerledes enn britisk industribymusikk.
Her er ting flyktige og endres hurtig. Det er et lite land.
Da invasjonen fra USA kom ... Det var vel Van Halen som startet den.
De var store lenge før Mötley Crüe og Poison.
Folk var forberedt, så det fikk lett innpass.
Da USA-bandene og MTV kom, holdt det ikke med dongeri og skinnjakke lenger.
Folk ville ha dem med stort hår og elastanbukser.
Mötley Crüe, Poison og andre passet fint inn.
Det handler ikke om musikk. Det handler om å vise puppene på tv.
Vi sang ikke kjærlighetssanger, og vi ville ikke posere med halvnakne sklier.
Ble dere presset til å tilpasse dere den amerikanske looken?
Ja. Hvorfor sminke? Med sminke virker øynene større på avstand.
Som dette ...
Og det gjaldt alle. Ozzy så ut som Shelley Winters på enkelte bilder.
Enkelte band, f.eks. fra Meat Records, forsøkte å høres amerikanske ut.
Keyboardbasert sound, vokalharmonier, en mykere, mer radiovennlig tilnærming.
Første spørsmål da vi skulle lage "Wildcat": "Kan dere synge i harmoni?"
"Hva? Vi er et engelsk metalband. Vi har ikke vokalharmonier."
For band som har vært her så lenge, var det å introdusere harmonier, -
- og mer polert produksjon, noe fremmed.
Leppard gjorde det fordi de var der borte og tok til seg innflytelsen.
SØR-CALIFORNIA
Et britisk band som blomstret i MTV-verdenen, var Def Leppard.
"Pyromania" fra 1983 ble nr. 2 på Billboard, og 10 mill. ble solgt i USA.
Jeg dro til California for å møte Def Leppards Phil Collen -
- for å høre hvorfor Leppard slo an i USA.
Den blir selvlysende i mørket.
Kult. Kan du spille et Leppard-riff? Kanskje noe fra "Pyromania"?
Var det det melodiske som gjorde at Leppard skilte seg fra NWOBHM?
Det var det at vi dusjet. Vi i Leppard dusjet. Musikken var mer renskåren.
De fleste gikk i skinnjakke og hadde fett hår. Veldig arbeiderklasse.
Leppard var mer konsentrert om melodien i låtene.
Vi ble ikke behandlet realt i starten. For vi prøvde å gjøre ting annerledes.
Jeg spilte "Pyromania"-kassetten min så mye at låttitlene ble slitt bort.
Hvorfor ble den plata en så stor suksess musikalsk sett?
Det var AC/DC ... møter Queen.
Band vil være enten som AC/DC eller som Queen.
Plata var en slags rockversjon av "Thriller".
Den var så glimrende produsert at popradiokanalene spilte den.
Den støtte ingen. Støtte den noen, var det i så fall hardrock-miljøene.
Folk som hadde hørt "Pyromania"-demoen, sa at den var elendig. "Forferdelig."
"Det handler bare om produsenten." De gråt nok mens pengene strømmet inn.
Dere hadde på dette tidspunktet overskredet NWOBHM-begrepet.
Vi hadde lagt det langt bak oss. Nå sto vi på egne bein.
Vi var del 2 av den britiske invasjonen. Vi var briter som slo gjennom i USA.
Siden Beatles', Stones' og Zeppelins dager -
- hadde ingen britiske rockeband solgt plater i USA. Ikke like mange som oss.
Def Leppard erobret USA, og Iron Maiden turnerte verden over.
Men få NWOBHM-band overlevde glam metal-invasjonen.
Midt på 80-tallet opplevde bevegelsen tilbakegang. Men så hendte det noe.
Et band fra USA videreførte arven etter NWOBHM. Det var Metallica.
Lars Ulrich Vi begynte som coverband. Og bandene hvis låter vi spilte, påvirket oss.
Vi sa ikke at det var våre låter, men vi sa ikke det motsatte heller.
Vi spilte "Am I Evil", men sa ikke at Diamond Head hadde laget den.
Vi spilte låta, alle moret seg, og alt var bra.
Våre låter ble på en måte avledet av coverlåtene.
Diamond Head, Motörhead. Vi spilte også Maiden og Judas Priest.
Det var det som var vår drivkraft.
Hvorfor ble neste generasjon trash-musikere inspirert av dere?
Pga. det kjappe tempoet. Lars ville at Metallica skulle være som Diamond Head.
De ville spille fort, skrive lange låter og være gode musikere ...
De ville ikke lage slike dystre ting som Sabbath lagde. Det var deres område.
Her er et nytt område der ting går fortere og er mer spennende.
Man gikk fra små band som gjorde sin egen greie -
- og fikk platekontrakt. Maiden, Leppard ...
Og fra da av ... USA og Metallica ... bang!
Da fikk man trash metal, black metal, doom metal ...
Og derfor er dette et viktig øyeblikk i musikkhistorien.